section_heading: Produkcija
paragraph_text: Blade Runner puno duguje klasiku "Metropolis (1927)" Fritza Langa, a Scott tvrdi da je i slika "Nighthawks" Edwarda Hoppera izvršila utjecaj na njega, kao i strip "The Long Tomorrow" Dana O’Bannona, kojeg je ilustrirao Moebius. Scott je unajmio i konceptualnog umjetnika Syd Meada za rad na filmu. Moebius je dobio ponudu da radi na filmu, ali je odbio kako bi mogao raditi na animiranom filmu Les Maitres du temps Renea Lalouxa – odluka koju je kasnije požalio. Lawrence G. Paull (produkcijski dizajn) i David Snyder (umjetnički redatelj) su ostvarili skice Scotta i Meada. Snimanje filma počelo je 9. ožujka 1981. Paul M. Sammon je dobio zadatak od Cinefantastique napraviti poseban članak o snimanju Blade Runnera, što je kasnije proširio u knjigu "Future Noir: The Making of Blade Runner", koja se često spominje kao "Biblija Bladea Runnera". Knjiga ne podastire samo evoluciju nastanka filma, nego i poteškoće i odnose na setu.